**KRITERIJI I ELEMENTI VREDNOVANJA UČENIKA - ENGLESKI JEZIK (1. razred)**

U okviru predmeta vrednuju se sljedeći elementi:

ČITANJE S RAZUMIJEVANJEM

SLUŠANJE S RAZUMIJEVANJEM

GOVORENJE

PISANJE

|  |  |
| --- | --- |
|  | **ČITANJE S RAZUMIJEVANJEM** |
| **ODLIČAN (5)** | Nakon čitanja izvornog teksta učenik samostalno pokazuje razumijevanje teksta i povezuje ključne i specifične informacije s primjerima iz teksta. Pokazuje razumijevanje složenog teksta o poznatim temama. |
| **VRLO DOBAR (4)** | Nakon čitanja izvornog teksta učenik, uz povremenu pomoć, pokazuje razumijevanje većine ključnih i specifičnih informacija. Pokazuje razumijevanje složenijeg teksta o poznatim temama.  |
| **DOBAR (3)** | Nakon čitanja teksta učenik, uz čestu pomoć, pokazuje razumijevanje nekih ključnih i specifičnih informacija. Razumijevanje teksta je moguće uz manju prilagodbu. Pokazuje razumijevanje teksta iz područja od neposrednog osobnoga interesa.  |
| **DOVOLJAN (2)** | Nakon čitanja teksta učenik, uz stalnu pomoć, pokazuje razumijevanje nekih ključnih i specifičnih informacija. Razumijevanje teksta je moguće samo uz prilagodbu. Pokazuje razumijevanje teksta iz područja od neposrednog osobnoga interesa.  |
| **NEDOVOLJAN (1)** | učenik ne pokazuje razumijevanje teksta ili napamet prevodi, riječi, izraze i rečenice prevodi uz veliki broj pogrješaka, ne usvaja novi vokabular niti se trudi usvojiti ga, ne može usporediti, objasniti, povezati i razlikovati novousvojene leksičke jedinice,odbija pomoć nastavnika, odbija odgovoriti na postavljena pitanja, ne izvršava zadatke, ne piše domaće zadaće |

|  |  |
| --- | --- |
|  | **SLUŠANJE S RAZUMIJEVANJEM** |
| **ODLIČAN (5)** | Nakon čitanja izvornog teksta učenik samostalno pokazuje razumijevanje teksta i povezuje ključne i specifične informacije s primjerima iz teksta. Pokazuje razumijevanje složenog teksta o poznatim temama. |
| **VRLO DOBAR (4)** | Nakon čitanja izvornog teksta učenik, uz povremenu pomoć, pokazuje razumijevanje većine ključnih i specifičnih informacija. Pokazuje razumijevanje složenijeg teksta o poznatim temama.  |
| **DOBAR (3)** | Nakon čitanja teksta učenik, uz čestu pomoć, pokazuje razumijevanje nekih ključnih i specifičnih informacija. Razumijevanje teksta je moguće uz manju prilagodbu. Pokazuje razumijevanje teksta iz područja od neposrednog osobnoga interesa.  |
| **DOVOLJAN (2)** | Nakon čitanja teksta učenik, uz stalnu pomoć, pokazuje razumijevanje nekih ključnih i specifičnih informacija. Razumijevanje teksta je moguće samo uz prilagodbu. Pokazuje razumijevanje teksta iz područja od neposrednog osobnoga interesa.  |
| **NEDOVOLJAN (1)** | učenik ne pokazuje razumijevanje teksta ili napamet prevodi, riječi, izraze i rečenice prevodi uz veliki broj pogrješaka, ne usvaja novi vokabular niti se trudi usvojiti ga, ne može usporediti, objasniti, povezati i razlikovati novousvojene leksičke jedinice,odbija pomoć nastavnika, odbija odgovoriti na postavljena pitanja, ne izvršava zadatke, ne piše domaće zadaće |

|  |  |
| --- | --- |
|  | **GOVORENJE - holistička rubrika** |
| **ODLIČAN (5)** | Učenik je samostalan u jezičnoj produkciji i kreativno prilagođava prozodiju različitim komunikacijskim situacijama. Izražava vlastito mišljenje, ideje i stavove i potkrepljuje ih odgovarajućim dokazima i primjerima. Aktivno i samoinicijativno sudjeluje u jednostavnom neplaniranom i dužem planiranom razgovoru. Samostalno upotrebljava široki raspon vokabulara, točno koristi razne gramatičke strukture srednje razine složenosti te osnovne leksičke strukture jezika struke. Samostalno ispravlja svoj govor.  |
| **VRLO DOBAR (4)** | U jezičnoj je produkciji učeniku povremeno potrebna pomoć i to s naglaskom i/ili akcentom, ritmom te intonacijom. Prilagođava prozodiju različitim komunikacijskim situacijama te aktivno sudjeluje u jednostavnom neplaniranom i dužem planiranom razgovoru. Razgovor često pokreće, održava i završava te preuzima pravo na riječ. Koristi dobar raspon vokabulara i gramatičke strukture srednje razine složenosti uz povremene pogreške. U upotrebi osnovnih leksičkih struktura jezika struke potrebna je povremena pomoć. Ispravlja svoj govor uz smjernice.  |
| **DOBAR (3)** | U jezičnoj je produkciji učeniku često potrebna pomoć i slušni model. Pogreške ponekad otežavaju razumijevanje poruke. Snalazi se samo u poznatim komunikacijskim situacijama i u jednostavnom neplaniranom razgovoru. Izriče svoje mišljenje, ideje i stavove te pokušava dati primjere. Pokreće, održava i završava razgovor. Koristi skroman vokabular i gramatičke strukture srednje razine složenosti. Snalazi se u upotrebi osnovnih leksičkih struktura jezika struke. Uz čestu pomoć koristi odgovarajući naglasak i/ili akcent, ritam i intonaciju. Ispravlja svoj govor uz pomoć i smjernice.  |
| **DOVOLJAN (2)** | U jezičnoj je produkciji potrebna stalna pomoć i slušni model. Učenik se u govoru oslanja isključivo na osnovni vokabular te se izražava na najjednostavniji način koristeći gramatičke strukture srednje razine složenosti i pri tome puno griješi. Pogreške često ometaju razumijevanje poruke. Produkcija je moguća isključivo u poznatim komunikacijskim situacijama i u obliku jednostavnog neplaniranog razgovora. Učenik izriče svoje mišljenje, ideje i stavove, no ne daje primjere. Izgovor je oponašanje naglaska i/ili akcenta, ritma i intonacije.   |
| **NEDOVOLJAN (1)** | učenik nije voljan učestvovati u govornoj interakciji, odbija sudjelovati u usmenoj komunikaciji na satu, ne može se samostalno izražavati u usmenom obliku osim ako govori napamet naučene rečenice, ne pokazuje usvojenost novoga vokabulara te koristi vrlo ograničen raspon otprije poznatih leksičkih jedinica i izraza, izražava se netočno, pogrješke u velikoj mjeri ometaju razumijevanje. Učenik koristi neprimjerene izraze i neprihvatljive komunikacijske obrasce na nastavi (vulgarnosti, nepristojne riječi, vrijeđa druge učenike i nastavnika), ne izvršava zadatke, nema pribor na satu, ne izvršava domaće zadaće |

|  |  |
| --- | --- |
|  | **GOVORENJE - analitička rubrika** |
|  | **Dovoljan (2)** | **Dobar (3)** | **Vrlo dobar (4)** | **Odličan (5)** |
| **Izgovor**  | Na razini oponašanja;  Potrebna stalna pomoć i slušni model, samo poznate komunikacijske situacije.  | Potrebna česta pomoć i slušni model, samo poznate komunikacijske situacije.   | Povremena pomoć u izgovoru; različite komunikacijske situacije.  | Točan i precizan; samostalan i kreativan u različitim komunikacijskim situacijama.    |
| **Govor**  | Potrebna stalna pomoć; izriče vlastito mišljenje, ideje i stavove bez primjera; koristi se jednostavnim leksičkim i gramatičkim strukturama i najjednostavnijim jezikom struke uz pogreške koje često otežavaju razumijevanje poruke.   | Potrebna česta pomoć; izriče svoje mišljenje, ideje i stavove i nastoji ih potkrijepiti primjerima; uz pomoć i smjernice ispravlja svoj govor. Koristi se primjerenim leksičkim i gramatičkim strukturama i jednostavnim jezikom struke uz pogreške koje povremeno otežavaju razumijevanje poruke.   | Povremena pomoć potrebna; izriče svoje mišljenje, ideje i stavove te ih potkrepljuje ponekim dokazima i primjerima; uz smjernice ispravlja svoj govor. Koristi se primjerenim leksičkim i gramatičkim strukturama i jezikom struke uz pogreške koje ne utječu na razumijevanju poruke.   | Samostalan i kreativan; izriče svoje mišljenje, ideje i stavove i potkrepljuje ih dokazima i primjerima. Koristi se primjerenim leksičkim i gramatičkim strukturama i jezikom struke uz pogreške koje samostalno ispravlja.  |
| **Razgovor**  | Uz stalnu pomoć pokreće razgovor i preuzima riječ; koristi se jednostavnim leksičkim i gramatičkim strukturama i najjednostavnijim jezikom struke uz pogreške koje često otežavaju razumijevanje poruke.   | Uz čestu pomoć pokreće, održava i završava razgovor te povremeno preuzima pravo na riječ. Koristi se primjerenim leksičkim i gramatičkim strukturama i jednostavnim jezikom struke uz pogreške koje povremeno otežavaju razumijevanje poruke.  | Aktivno sudjeluje u razgovoru; pomoć povremeno potrebna; često pokreće, održava i završava razgovor te preuzima pravo na riječ. Koristi se primjerenim leksičkim i gramatičkim strukturama i jezikom struke uz pogreške koje ne utječu na razumijevanju poruke.    | Samostalan; aktivno i samoinicijativno sudjeluje u razgovoru, kreativno se koristi primjerenim leksičkim i gramatičkim strukturama i jezikom struke uz pogreške koje samostalno ispravlja.  |

|  |  |
| --- | --- |
|  | **PISANJE - holistička rubrika** |
| **ODLIČAN (5)** | Učenik samostalno i kreativno u potpunosti izvršava zadatak. Tekst jasno organizira u odlomke i precizno razrađuje ideje. Misli su poredane logičnim slijedom i lako su razumljive. Točno i precizno primjenjuje pravopisna pravila. Koristi širok raspon vokabulara, primjeren sadržaju uz zanemarive pogreške. Točno koristi raznovrsne gramatičke strukture srednje razine složenosti. Samostalno ispravlja svoj tekst. |
| **VRLO DOBAR (4)** | Učenik zadatak izvršava u potpunosti, uz blago odstupanje. Tekst organizira u odlomke te razrađuje ideje. Misli su većinom poredane logičnim slijedom, lako razumljive. Koristi dobar raspon vokabulara, primjeren sadržaju uz manje pogreške koje ne ometaju razumijevanje. Gramatičke strukture srednje razine složenosti su uglavnom točne. Uglavnom točno primjenjuje pravopisna pravila. Uz povremenu pomoć ispravlja svoj tekst.  |
| **DOBAR (3)** | Učenik zadatak izvršava djelomično, ideje su djelomično razrađene. Misli su općenito razumljive s ponekim odstupanjem od logičnog slijeda. Koristi jednostavan vokabular i neke gramatičke strukture srednje razine složenosti. Učestalost pogrešaka zahtjeva često ponovno čitanje na mjestima. Primjenjuje poneka pravopisna pravila. Uz čestu pomoć i smjernice ispravlja svoj tekst.  |
| **DOVOLJAN (2)** | Učenik zadatak izvršava minimalno, slijed misli često otežan, potrebna mu je stalna pomoć. Pravopisne pogreške učestale. Koristi ograničen vokabular i neke primjerene gramatičke strukture s čestim pogreškama koje utječu na razumijevanje teksta. Uz stalnu pomoć i smjernice ispravlja svoj tekst. |
| **NEDOVOLJAN (1)** | učenik ne može ili ne želi sam napisati niti jednu obrađenu tekstnu vrstu, predaje prazne listove papira, ili prepisuje pismene uratke od drugih učenika ili iz drugih izvora. Niti uz vodstvo nastavnika ne uspijeva popraviti pismene radove, napisani tekstovi su nekoherentni i ne primjenjuje kohezivna sredstva u tekstu. U onome što uspije napisati pogrješke su toliko brojne da čitatelj uz uloženi trud jedva da može razumjeti poruku. Pismenim uradcima učenik ne ostvaruje zadatak, niti sadržajno niti formalno, jezik u pismenim tekstovima ne prilagođava svrsi, čitatelju i kontekstu |

|  |  |
| --- | --- |
|  | **PISANJE - analitička rubrika** |
|   | **Dovoljan (2)**  | **Dobar (3)**  | **Vrlo dobar (4)**  | **Odličan (5)**  |
| **Pravopis i interpunkcija**  | Učestale pogreške u primjeni pravopisnih pravila i interpunkcije; broj i učestalost pogrešaka ometa razumijevanje napisanog.  | Pogreške zahtijevaju ponovno čitanje na mjestima; primjenjuje poneka interpunkcijska pravila.  | Ponekad griješi u pravopisu, no pogreške ne utječu na razumijevanje, uglavnom točno primjenjuje interpunkcijska pravila.  | Pravopis točan i precizan uz poneku manju pogrešku; točno i precizno primjenjuje interpunkcijska pravila.  |
| **Organizacija**  | Naznake organiziranog i strukturiranog teksta. Potrebna stalna pomoć i smjernice.  | Pogreške u strukturiranju teksta, potrebna česta pomoć i smjernice.  | Tekst organizira u odlomke uz blago odstupanje.  | Tekst jasno organiziran u ulomke, ne griješi u organizaciji niti strukturi.  |
| **Sadržaj**  | Slijed misli često otežan. Potrebna stalna pomoć i smjernice.  | Ideje djelomično razrađene; razumljivo s ponekim odstupanjem od logičnog slijeda.  | Ideje razrađene. Misli većinom logički posložene i lako razumljive.  | Ideje razrađene. Misli poredane logičnim slijedom i lako su razumljive.   |
| **Gramatika i vokabular**   | Vokabular vrlo ograničen; koristi poneke primjerene gramatičke strukture; česte pogreške.  | Koristi jednostavan vokabular i poneke gramatičke strukture srednje razine složenosti.  | Dobar raspon vokabulara, manje pogreške koje ne ometaju razumijevanje. Gramatičke strukture srednje razine složenosti uglavnom točne.   | Širok raspon vokabulara, zanemarive pogreške. Točno koristi raznovrsne gramatičke strukture srednje razine složenosti.   |

**Prema tjednom fondu sati najmanji broj pisanih provjera:**

3 sata tjedno: 3 veće pisane provjere

Za 1. razrede na početku nastavne godine predviđen je inicijalni test, koji se ne ocjenjuje nego se u rubrici za primjedbe unosi bodovno stanje ili postotak, a eventualno se u zagradi može naznačiti kojoj bi ocjeni to odgovaralo.

**Pismeni test** vrednuje prema sljedećim kriterijima:

Minimalni broj bodova odnosno postotak za pozitivnu ocjenu:

0 – 49 nedovoljan (1)

50 – 64 dovoljan (2)

65 – 76 dobar (3)

77 - 89 vrlo dobar (4)

90 - 100 odličan (5)

**Diktat** ili **kratku provjeru znanja** treba najaviti najmanje 7 dana prije provođenja, a vremenski zahtijevaju maksimalno 15 minuta provođenja. Ocjena iz jednog diktata, odnosno kratke provjere znanja upisuje se u bilješke, ali ulazi u zaključnu ocjenu.

Ukoliko je čitani tekst sažetak **poznatog i obrađenog teksta**, učenik koji ima 7 i više grešaka ne može dobiti pozitivnu ocjenu:

(2 greške = 5, 3 greške = 4, 4 greške = 3, 5-6 grešaka = 2, 7 grešaka =1).

**Za nepoznati tekst,** 12 i više grešaka ocjenjuje se negativno:

   (3 greške= 5, 4-5 grešaka =4, 6,-8 grešaka = 3, 9-11 grešaka = 2, 12 grešaka =1).

**Esej** se vrednuje ovisno o tipu i prema razrađenim elementima (izvršenje zadatka, povezanost ideja i struktura unutar teksta, gramatika, vokabular) te se na osnovu postignutih bodova iz svakog pojedinog kriterija daje konačna ocjena.

Kroz nastavnu su godinu predviđena **najmanje 2 slušna testa**, koja ulaze u rubriku razumijevanja, jednako kao i **testovi razumijevanja pročitanog teksta**.

Zadaće (eseji, sastavi) se vrednuju kao pisani izričaj, dok je usmeni odgovor vrednovanje usmenog izričaja i razumijevanja.

Ponavljanje pisane provjere **može** se provesti ako manje od 50 % učenika ostvari pozitivan rezultat.

**Usmeni izričaj** trebao bi se vrednovati kontinuirano, kako bi se potaknulo učenike da na svakom satu interveniraju i sudjeluju. Na taj se način nakon više sati u slijedu može vrednovati aktivnost učenika i kao takva ocijeniti ocjenom od 1 do 5.

Također se može provesti klasično usmeno ispitivanje, gdje se jednog učenika u jednom nastavnom satu ispituje najviše 10 minuta.

**Ispravci negativnih ocjena:** učenici imaju jedan nastavni sat mjesečno na kojem mogu ispravljati jednu ili više negativnih ocjena. Predzadnji tjedan nastave učenici imaju tri nastavna sata za ispravljanje negativnih ocjena, ali isto gradivo mogu ispravljati samo jednom. Zadnji tjedan nastave mogu ispravljati samo oni učenici koji žele veću ocjenu (nema ispravaka negativnih ocjena). Učenici koji nisu pisali ispit u redovnom terminu, pišu ga na prvom sljedećem terminu ispravka.

**NAPOMENA**: učenik koji bude uhvaćen u prepisivanju na pismenom ispitu ili eseju, dobit će negativnu ocjenu iz tog gradiva, a ispravljati ga smije tek zadnji tjedan nastave.

**Minus** će dobiti učenik koji ne nosi pribor, kasni na sat, nema domaći rad, i ne ponaša se u skladu s pravilima Kućnog reda. Za tri minusa dobiva se negativna ocjena u rubriku kreativan rad/aktivnost. Ako učenik koristi mobitel na satu, on mu se oduzima i predaje u tajništvo.

**Zaključna ocjena**: da bi učenik bio pozitivno ocijenjen, ne smije imati ni jednu negativnu ocjenu. Zaključna ocjena ne mora biti aritmetička sredina svih ocjena (može biti veća, ali i manja), već je ona odraz rada tijekom cijele godine i ponašanja na satu. Ako učenik nema zadovoljene sve uvjete za zaključivanje pozitivne ocjene, upućuje se na produžnu nastavu gdje odgovara, odnosno piše, samo one dijelove gradiva iz kojih ima negativnu ocjenu. Ako učenik ne zadovolji na kraju produžne nastave, upućuje ga se na popravni ispit u kolovozu na kojem polaže gradivo cijele godine.

**O svemu navedenome učenici će biti obaviješteni na uvodnom satu stranog jezika**.

**Iva Strnad,** mag. educ. philol. angl. et hisp.